News Update: เงินเฟ้อจีนยังไม่น่ากังวล เงินเฟ้อผู้บริโภค CPI พ.ค. +2.1% แต่เงินเฟ้อผู้ผลิต PPI ลดลงติดต่อกัน 7 เดือน คาดรัฐบาลจีนเตรียมเร่งกระตุ้นเศรษฐกิจ - FINNOMENA
สำนักงานสถิติแห่งชาติจีนรายงาน ดัชนีราคาผู้บริโภค (CPI) เดือน พ.ค. เพิ่มขึ้นเล็กน้อย ขณะที่ ดัชนีราคาผู้ผลิต (PPI) ลดลงติดต่อกันเป็นเดือนที่ 7 สู่ระดับต่ำสุดในรอบหนึ่งปี
10 มิ.ย. 2565

วันนี้ (10 มิ.ย.) สำนักงานสถิติแห่งชาติจีนรายงาน ดัชนีราคาผู้บริโภค (CPI) เดือน พ.ค. เพิ่มขึ้นเล็กน้อย ขณะที่ ดัชนีราคาผู้ผลิต (PPI) ลดลงติดต่อกันเป็นเดือนที่ 7 สู่ระดับต่ำสุดในรอบหนึ่งปี
📊CPI: +2.1% จากปีที่แล้ว ไม่เปลี่ยนแปลงจากการเพิ่มขึ้น 2.1% ในเดือน เม.ย. และต่ำกว่าคาดการณ์ที่ +2.2%
📊PPI: +6.4% จากปีที่แล้ว ลดลงจาก +8% ในเดือน เม.ย. และสูงกว่าคาดการณ์ที่ 6.3%
📊Core CPI: เงินเฟ้อพื้นฐานที่ไม่รวมราคาอาหารและพลังงงานเพิ่มขึ้น 0.9% จากปีที่แล้ว และไม่เปลี่ยนแปลงจากการเพิ่มขึ้น 0.9% ในเดือน เม.ย.
📊ราคาอาหาร: +2.1% จากปีที่แล้ว เพิ่มจาก +1.9% ในเดือน เม.ย.
📊สินค้าที่ไม่ใช่อาหาร: +2.3% จากปีที่แล้ว เพิ่มจาก +2.2% ในเดือน เม.ย.
สำนักงานสถิติแห่งชาติจีนกล่าวว่า ในเดือน พ.ค. สถานการณ์การแพร่ระบาดดีขึ้นต่อเนื่อง ซัพพลายของสินค้าอุปโภคบริโภคมีเพียงพอต่อความต้องการของผู้บริโภค ทำให้ CPI เพิ่มขึ้นแบบทรงตัว โดยจีนตั้งระดับเงินเฟ้อเป้าหมายปีนี้ที่ 2%
Zhang Zhiwei จาก Pinpoint Asset Management กล่าวว่า เงินเฟ้อยังคงทรงตัว ราคาสินค้าโภคภัณฑ์ที่สูงขึ้นถูกชดเชยด้วยภาคบริการและความต้องการภายในประเทศที่อ่อนแอ ขณะที่เงินเฟ้อฝั่งผู้ผลิตที่มีแนวโน้มลดลงทำให้เงินเฟ้อไม่น่าเป็นข้อจำกัดของรัฐบาลจีน จึงอาจได้เห็นมาตรการกระตุ้นเศรษฐกิจเพิ่มเติมในอีกไม่กี่เดือนข้างหน้านี้
อ้างอิง: https://www.scmp.com/economy/economic-indicators/article/3181124/china-inflation-consumer-costs-remain-stable-factory
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เงินเฟ้อ
เงินเฟ้อจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA